b'\n_START_ARTICLE_\nDuetrost\n_START_SECTION_\nUtseende\n_START_PARAGRAPH_\nDuetrosten er 26-29 cm lang og veier opp til 140 gram. Ligner m\xc3\xa5ltrosten, men er st\xc3\xb8rre med lengre stjert, er lysere i fj\xc3\xa6rdrakta og st\xc3\xa5r mer opprett. I flukt verker fuglen kraftfull og flyg i lengre boger enn m\xc3\xa5ltrosten. P\xc3\xa5 rygg og skuldrer er duetrosten gr\xc3\xa5brun med snev av olivenbrunt. De tre ytre halefj\xc3\xa6rene p\xc3\xa5 hver side har kvitt i indre kanten mot spissen. Vingedekkfj\xc3\xa6rene p\xc3\xa5 undersidene er kvite. Halsen, brystet, buken og undergumpen er kvite med svartaktige runde flekker. Strupen er uten flekker. De fleste fuglene har en m\xc3\xb8rk flekk p\xc3\xa5 hver side av brystet i overkant av vingene._NEWLINE_Sangen ligner svarttrosten sin, men er kortere og skarpere. Lokkel\xc3\xa5ten er "trr" eller "zrr".\n_START_SECTION_\nUtbredelse\n_START_PARAGRAPH_\nArtens hekkeomr\xc3\xa5de ligger i den vestre og sentrale delen av Palearktis, fra Polarsirkelen i nord til fjelltrakter i Nord-Afrika, Lilleasia og Himalaya i s\xc3\xb8r._NEWLINE_Fuglen hekker p\xc3\xa5 \xc3\x98stlandet nord til vannskillet mot Tr\xc3\xb8ndelag. Mot vest hekker fuglen til og med Agder og til dels i Rogaland. Elles p\xc3\xa5 Vestlandet og i Tr\xc3\xb8ndelag er hekking sjeldent. I nord hekker fuglen spredt i furuskogene i Pasvik. Den er ogs\xc3\xa5 observert i Alta, Finnmark, men hekking er ikke bekreftet der. Duetrosten er typisk knyttet til t\xc3\xb8rre og \xc3\xa5pne furuskoger med lite undervegetasjon. Den kan ogs\xc3\xa5 finne seg til rette i kulturlandskapet, i skogkanter og treklynger.\n_START_SECTION_\nHekking\n_START_PARAGRAPH_\nHannen markerer territoriet med sang snart etter at han er kommet tilbake fra vinteroppholdet. Han bruker gjerne en fast sangplass, men kan ogs\xc3\xa5 markere territoriet med sangflukt. Sangen holder fram ut juni, men h\xc3\xb8res lite etter at egga er lagt. Blir et nytt kull lagt kan sangen ta seg opp igjen. Hekketerritoriet er  mye st\xc3\xb8rre enn tilsvarende for m\xc3\xa5ltrost og svarttrost. Reiret blir plassert i bartre, ute p\xc3\xa5 solide greiner. Det ligner gr\xc3\xa5trostens reir, men er noe mer slurvet bygd, og med mer mose. Duetrostene kan hekke i glisne kolonier, men oftest hekker de i solit\xc3\xa6re par. Reira blir forsvart kraftig mot mindre rovdyr og rovfugler. Mot menneska er reaksjonen ulik, men som regel holder fuglene seg p\xc3\xa5 avstand. Fuglen kan trykke hardt p\xc3\xa5 egga n\xc3\xa5r de blir forstyrra. N\xc3\xa5r ungene er kommet kan duetrostene angripe p\xc3\xa5 gr\xc3\xa5trosten sitt vis. _NEWLINE_Hunnen legger 4-6 egg i mai-juni, lengst s\xc3\xb8r i landet kanskje allerede i april. Ungene blir i reiret 16-17 dager. Foreldra forer de to veker etter at de er ute. Familien drar fra hekkeomr\xc3\xa5det raskt og lever nomadisk resten av sommeren.\n_START_SECTION_\nF\xc3\xb8de\n_START_PARAGRAPH_\nFuglen et marker, insekt og insektlarver, og b\xc3\xa6r.\n_START_SECTION_\nTrekkforhold\n_START_PARAGRAPH_\nDuetroster p\xc3\xa5 trekk er lett kjennelege p\xc3\xa5 den raspende l\xc3\xa5ta. De kommer til hekkeplassene straks sn\xc3\xb8en er reist, de f\xc3\xb8rste i slutten av mars, st\xc3\xb8rsteparten i april. Hunnen kommer ei veke etter hannen. Som andre troster drar de s\xc3\xb8rover i september-oktober. Er det mye frukt og b\xc3\xa6r kan duetrosten en sjelden gang overvintre. Vinterkvartera ligger lengst s\xc3\xb8r i Vest-Europa. I kalde vintrer drar mange til Nord-Afrika.'